CELEX: 31983R3009
Language: el
Date: 1983-10-26
Title: Κανονισμός (ΕΟΚ) αριθ. 3009/83 του Συμβουλίου της 26ης Οκτωβρίου 1983 περί τροποποιήσεως του κανονισμού (ΕΟΚ) αριθ. 2194/81 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα

Avis juridique important

|

31983R3009

Κανονισμός (ΕΟΚ) αριθ. 3009/83 του Συμβουλίου της 26ης Οκτωβρίου 1983 περί τροποποιήσεως του κανονισμού (ΕΟΚ) αριθ. 2194/81 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα  

Επίσημη Εφημερίδα αριθ. L 296 της 28/10/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3009/83 ΤΟΥ ΣΥΜΒΟΥΛΙΟΥ  της 26ης Οκτωβρίου 1983  περί τροποποιήσεως του κανονισμού (ΕΟΚ) αριθ. 2194/81 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3δ δεύτερο εδάφιο,  την πρόταση της Επιτροπής,  Εκτιμώντας:  ότι, λόγω της προσχώρησης της Ελλάδας, με το άρθρο 3α παράγραφος 1 του κανονισμού (ΕΟΚ) αριθ. 516/77 θεσπίστηκε καθεστώς ενισχύσεων στην παραγωγή ξηρών σύκων και σταφίδων·  ότι με τον κανονισμό (ΕΟΚ) αριθ. 2194/81 (3), όπως τροποποιήθηκε από τον κανονισμό (ΕΟΚ) αριθ. 2674/82 (4), καθορίστηκαν οι γενικοί κανόνες του καθεστώτος αυτού·  ότι αποδεικνύεται αναγκαία η παράταση της αποθεματοποίησης των σταφίδων και των ξηρών σύκων συγκομιδής 1981 πέρα από την επόμενη περίοδο·  ότι ο κανονισμός (ΕΟΚ) αριθ. 2194/81 εφαρμόζεται μέχρι το τέλος της περιόδου εμπορίας 1982/83· ότι, επειδή το Συμβούλιο δεν έχει ολοκληρώσει ακόμα την εξέταση της λειτουργίας αυτού του καθεστώτος ενισχύσεων, πρέπει να προβλεφθεί η εφαρμογή του κατά τη διάρκεια συμπληρωματικής περιόδου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Στο άρθρο 10 παράγραφος 1, η τελευταία πρόταση του κανονισμού (ΕΟΚ) αριθ. 2194/81 αντικαθίσταται από το ακόλουθο κείμενο:  «Ωστόσο, εφόσον το απαιτεί η κατάσταση της αγοράς, μπορεί να επιτραπεί η παράταση της αποθεματοποίησης ορισμένων ποσοτήτων κατά τη διάρκεια της επομένης περιόδου, σύμφωνα με τη διαδικασία που προλέπεται στο άρθρο 20 του κανονισμού (ΕΟΚ) αριθ. 516/77, εκτός από τα προϊόντα συγκομιδής 1981 για τα οποία μπορεί να αποφασιστεί παράταση πέρα από την περίοδο αυτή. »  2. Στο άρθρο 15, το δεύτερο εδάφιο του κανονισμού (ΕΟΚ) αριθ. 2194/81 αντικαθίσταται από το ακόλουθο κείμενο:  «Εφαρμόζεται κατά τις περιόδους εμπορίας 1981/82, 1982/83 και 1983/84.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκων Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 26 Οκτωβρίου 1983.  Για το Συμβούλιο  Ο Πρόεδρος  Γ. ΜΩΡΑΪΤΗΣ  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 214 της 1. 8. 1981, σ. 1.  (4) ΕΕ αριθ. L 284 της 7. 10. 1982, σ. 3.